钦定古今图书集成/明伦汇编/官常典/第128卷 > 《贞元二年赠颜真卿为司徒诏》唐·德宗
## 钦定古今图书集成/明伦汇编/官常典/第128卷 > 《贞元二年赠颜真卿为司徒诏》唐·德宗

“君臣之义，生录其功，没厚其礼，况才优匡国，忠至贼
身，朕自兴叹，劳于寤寐。故光禄大夫守太子太师、上
柱国、鲁郡开国公颜真卿，器质天资，公然杰出，出入
四朝，坚贞一志。属贼臣挠乱，无意图生，拘胁累岁，死
而不屈。稽其盛节，实谓犹生。朕幼与斯祸，惭悼靡及，
式崇嘉命，兼延尔嗣。可赠司徒，仍赐布帛五百端。”《二
子》𫖳、硕等制终，所司奏超授官秩